MBKAWr 



PRAEFATIO, 



lost Seguierum, Limaeum, HaUerum, viros praestantissimos , qui saeculo praeterito libros de literatura botanica 

 gravissimos ediderunt, unus, qui postremus in hac i'e operam posuit, nominandus est Bibliothecae Banksianae autor 

 aeterna memoria dignus Jonas Dryander. Cujus viri opus quamvis inter reiiquos de literatura botanica libros omnibus 

 rebus quam maxime excellat, tamen tam raro invenitur, ut vel publicarum bibliothecarum subsidiis vix acquiratur. 



Neque qui componendorum tam late patentium librorum difficultates reputaverit, edita Bibliotheca Banksiana 

 intra quinquaginta annos nullum (monographiis quibusdam, ut Wikstroemii de Sueciae, Adamskii de Poloniae, 

 Haberlii de Hungariae, Sternhergii de Bohemiae, Trautvetleri de Bussiae literatura botanica disserentium exceptis) 

 librum editura esse mirabitur, in quo literaturae botanicae ingentes copiae collatae legantur atque dispositae. 



At quum hujus literaturae in dies crescentis accuratam cognitionem omnibus qui studium et operam in herbis 

 cognoscendis collocarent, esse difficillimam intelligerem, neque equidem nescirem quantum literis detrimento esset, 

 si plurimi de aliis, qui antea de iisdem rebus quaesiverunt , scriptoribus securi rem ut intactam vel inviti gererent, 

 jam ante hos decem annos Dierbachii beati colloquiis incitatus hujus libri scribendi cepi consilium. Quo in opere 

 id maxime mihi agendum esse credidi, ut omnes literaturae bolanicae fontes non solum tam accurate recenserem, 

 ut eos posthac inspicere jam nulli necesse esset, sed etiam ut omnia, quae in Thesauro meo traderentur, libris ipsis 

 evolutis ipse cognovissem. Quod meum consilium reliquorum periculis et majus et accuratius undique quam 

 maxime comprobatum atque adjutum est. 



Perlustravi igitur accuratissime bibliothecas libris botanicis praeclaras Germaniae atque Galliae, Begias publicas 

 Berolinensem , Dresdensem, Parisiensem, BruxcIIensem ; rccensui collectiones egregias virorum clarissimorum Linkii, 

 Schlechtendalii, Kunzii, Candollei, Jussieui, Delessertii, Webbii, Gayi, Leveitlei, Montagnei, Grisebachii, aliorum; 

 splendidam privatam Imperatorum Francisci et Ferdinandi bibliothecam ; Palatinam Vindobonensem et insignem 

 illam , quae in Horto Endlicheri et Fenzelii auspiciis orta nunc fere omnium ditissima facta est ; bibliolhecam 

 Horti regii Parisiensis (Jardin des plantes) admodum pauperem; denique illas universitatum Lipsiae, Gottingae, 

 Leodii et quae sunt aliae clarissimae. Quibus in bibliothecis fere semper uniuscujusque libri titulum cum rebus 

 collectis comparanti paullatim quadraginta milia librorum evolvisse et inspexisse contigit. Atque ut qui opere meo 

 utuntur viri docti, ubi inveniantur ipsi libri, facilius cognoscant, libris a me in Germania inspcctis asteriscum * in 

 Gallia aut Genevae evolutis crucem f adscripsi, libris denique rarioribus nomen bibliothecae in qua asservantur, 

 distincte addidi. Quibus libris nullum adjectum est signum (sunt auteni perpauci) illos ipse inspicere non potui, 

 atque his quidera post libri titulum plerumque addidi literam, qua patefiat, unde libri notitiam consecutus sim. 



